Morfo

=Morfo=

media type="file" key="morfo.mp4" width="300" height="300"

Morfo-app'en er gratis. Der kan tilkøbes forskellige udvidelser, men disse er ikke nødvendige for at kunne bruge app'en i undervisningen. I Morfo tager du udgangspunkt i et foto, enten et, som du tager med det samme eller et, som du har liggende i din kamerarulle. Alternativt kan vælges 6 forskellige ansigter (dyr, mennesker mm.) som ligger i app'en. Når du har valgt dit foto, regulerer du ansigtsform, øjne, næse og mund ift. app'ens anvisninger. Herefter kan du vælge enten at bruge fotoet, som det er, eller lave lidt om på det (som i eksemplet). Der er både mulighed for små og store ændringer. Du kan nu optage lyd. Lyden kan tages om, indtil du er tilfreds. Du kan indstille, hvor længe der skal optages, men du kan max. optage 30 sek. ad gangen. Det er muligt at lave om på stemmen efter optagelse, så den enten kommer op i pitch (bliver hurtigere/smølfeagtig) eller ned i pitch (bliver langsommere). Hvis du bevæger fingeren rundt på skærmen, vil øjnene følge fingeren. Dit foto bliver nu lavet om til en lille video, hvor ansigtet følger, hvad du siger. Din video kan gemmes eller sendes på email.

Morfo-app'en er indtil videre kun udviklet til **iPhone** og **iPad**.

Morfo vil være oplagt at bruge i sprogundervisningen. Der er også mulighed for at give ansigterne forskellige foruddefinerede udtryk såsom sur, glad, bange og overrasket, hvorfor Morfo med fordel også kan bruges i indskolingen samt specialundervisningen.